cyanic-selkie/wikianc huggingface dataset:
ჯონ ლოკი
დაგროვების ლიმიტირება
ლოკის თანახმად, გამოუყენებელი ქონება მავნეა და ბუნებისთვის საზიანოა, თუმცა აღნიშნავს, რომ „გრძელვადიანი“ საქონლის შემოღებით, ადამიანებს შეეძლოთ გადაეცვალათ თავიანთი ზედმეტად მალფუჭებადი საქონელი იმაში, რისი გამოყენებაც უფრო დიდი დროის განმავლობაში იქნებოდა შესაძლებელი, და ამით წინააღმდეგობაში არ მოსულიყვნენ ბუნებით კანონთან. მისი აზრით, ფულის შემოღებამ ამ პროცესის კულმინაცია გამოიწვია, რადგან შესაძლებელი გახადა ქონების შეუზღუდავი დაგროვება მატერიის უსარგებლო ხარჯვის გარეშე. ის ასევე მოიხსენიებს ოქროსა და ვერცხლს, როგორც ფულს, რადგან ისინი შეიძლება "დაგროვდეს ვინმესთვის ზიანის მიყენების გარეშე", ასევე, ისინი არ ფუჭდებიან და არ იშლებიან მფლობელის ხელში. ლოკის მოსაზრებით, ფულის შემოღება თავიდან იცილებს დაგროვების საზღვრებს. ლოკი ხაზს უსვამს, რომ უთანასწორობა გაჩნდა ფულის გამოყენების შესახებ ჩუმად შეთანხმებით და არა მიწის მარეგულირებელი კანონით, ან სოციალური კონტრაქტით, რომელიც ქმნის სამოქალაქო საზოგადოებას. ლოკი აცნობიერებს შეუზღუდავი აკუმულაციის პრობლემას, მაგრამ არ მიიჩნევს, რომ მან თავად უნდა იპოვოს ამის მოსაგვარებელი გზები. ლოკი გულისხმობდა, რომ მთავრობა იმოქმედებს ქონების შეუზღუდავ დაგროვებასა და სიმდიდრის თითქმის თანაბრად განაწილებას შორის კონფლიქტის შესამცირებლად; მან არ განსაზღვრა, თუ რომელი პრინციპები უნდა გამოიყენოს მთავრობამ ამ პრობლემის გადასაჭრელად. ამასთანავე, მისი მოსაზრების ყველა ელემენტი არ ქმნის თანმიმდევრულ მთლიანობას. მაგალითად, მთავრობის ორ ტრაქტატში ღირებულების შრომითი თეორია მხარს უჭერს მოთხოვნისა და მიწოდების ღირებულების თეორიას, რომელიც მან დაწერა წერილში, სახელწოდებით „ზოგიერთი მოსაზრება პროცენტის შემცირებისა და ფულის ღირებულების ზრდის შედეგების შესახებ“. უფრო მეტიც, ლოკი მხარს უჭერდა ქონების აკუმულაციას შრომის მეშვეობით, ხოლო საბოლოოდ მიემხრო სიმდიდრის შეუზღუდავი დაგროვების შესაძლებლობას.
ფასის თეორია
ლოკის ღირებულებისა და ფასის ზოგადი თეორია წარმოადგენს მიწოდებისა და მოთხოვნის თეორიას, რომელიც განისაზღვრა 1691 წელს პარლამენტის წევრისადმი გაგზავნილ წერილში, სახელწოდებით „ზოგიერთი მოსაზრება პროცენტის შემცირებისა და ფულის ღირებულების ზრდის შედეგების შესახებ“. მასში იგი მოიხსენიებს მიწოდებას, როგორც რაოდენობას, ხოლო მოთხოვნას, როგორც „ეკონომიკურ ქირას“: „ნებისმიერი საქონლის ფასი იზრდება ან ეცემა მყიდველთა და გამყიდველთა რაოდენობის კლების ან ზრდის მიხედვით“ და „რაც არეგულირებს (საქონლის) ფასს... სხვა არაფერია, გარდა მისი რაოდენობის პროპორციულობისა „ქირის“ მიმართ.“
ფულის რაოდენობრივი თეორია ამ ზოგადი თეორიის განსაკუთრებულ შემთხვევას ქმნის. მისი იდეა ემყარება ეკლესიასტეს სიტყვებს - „ფული ყველაფერს პასუხობს“, ასევე, ფრაზას - „ფულის ქირა ყოველთვის საკმარისია, ან საკმარისზე მეტია“ და „ძალიან მცირედ იცვლება...“ ლოკი ასკვნის, რომ რადგანაც მთავარ განსახილველ თემას ფული წარმოადგენს, მოთხოვნა მხოლოდ მისი რაოდენობით რეგულირდება, განურჩევლად იმისა, ფულზე მოთხოვნა შეუზღუდავია თუ მუდმივი. იგი ასევე იკვლევს მოთხოვნისა და მიწოდების დეტერმინანტებს. მიწოდებისთვის, იგი განმარტავს საქონლის ღირებულებას მისი სიმცირისა და, ასევე, გაცვლისა და მოხმარების შესაძლებლობის საფუძველზე. იგი პროდუქტზე მოთხოვნას განმარტავს მისგან შემოსავლის მიღების უნარისგან გამომდინარე. ლოკი ავითარებს კაპიტალიზაციის ადრეულ თეორიას, რომლის საფუძველზეც ასკვნის, რომ მიწას აქვს ღირებულება, რადგან „გაყიდვადი საქონლის მუდმივი წარმოებით მას გარკვეული წლიური შემოსავალი მოაქვს“. იგი მიიჩნევს, რომ ფულზე მოთხოვნა დაახლოებით იგივეა, რაც მოთხოვნა საქონელზე ან მიწაზე: ეს დამოკიდებულია იმაზე, გსურთ თუ არა, რომ ფული გამოიყენოთ, როგორც გაცვლის საშუალება. ის აცხადებს, რომ „ფულს შეუძლია გაცვლით მოგვყიდოს საჭირო ნივთები, ან ცხოვრების შესაფერისი პირობები“ და სესხის კაპიტალი. „ეს იგივე ხასიათს ატარებს მიწასთან, გარკვეული წლიური შემოსავლის მიღებით... ან პროცენტით“.
მოსაზრებები მონეტარული სისტემის შესახებ
ლოკი განასხვავებს ფულის ორ ფუნქციას: ის ხედავს ფულს, როგორც ღირებულების ზომის „გამომთვლელს“ და საქონელზე მოთხოვნის დადების „გირაოს“. იგი მიიჩნევს, რომ ვერცხლი და ოქრო ქაღალდის ფულის საწინააღმდეგოდ, საერთაშორისო ტრანზაქციების დროს მიღებული ვალუტაა. მისი თქმით, ვერცხლსა და ოქროს თანაბარი ღირებულება აქვს კაცობრიობისთვის და ისინი ყველასთვის შეიძლება იყოს მიცემული გირაოს ან კონკრეტული დაპირების სახით, ხოლო ქაღალდის ფულის ღირებულება მოქმედებს მხოლოდ იმ სახელმწიფოში, რომელშიც ეს ვალუტა გადახდის საშუალებად მიიჩნევა.
ლოკი ამტკიცებს, რომ ქვეყანამ თავისთვის უნდა შეიქმნას ხელსაყრელი სავაჭრო ბალანსი, რათა სხვა ქვეყნებს არ ჩამორჩეს და ვაჭრობაში ზარალი არ განიცადოს. რადგანაც მსოფლიოში ფულის მარაგი მუდმივად იზრდება, ქვეყანა მუდამ უნდა ცდილობდეს საკუთარი სიმდიდრის გაფართოებას. ლოკი ავითარებს საერთაშორისო გაცვლის თეორიას და ამბობს, რომ საქონლის მოძრაობის გარდა, ქვეყნის ფულის მარაგშიც შეინიშნება დინამიკურობა და კაპიტალის ცვლილება განსაზღვრავს გაცვლით კურსს. იგი მიიჩნევს, რომ ეს უკანასკნელი ნაკლებად მნიშვნელოვანი და შედარებით არასტაბილურია, ვიდრე საქონლის გაცვლა. რაც შეეხება ქვეყნის ფულის მარაგს, თუ ის სხვა ქვეყნებთან შედარებით დიდია, ლოკის აზრით, ეს ვალუტას გახდის ნომინალურ ღირებულებაზე მეტს, ისევე როგორც ეს მოხდებოდა საექსპორტო ბალინსის დამყარების შემთხვევაში.
იგი ასევე აკეთებს შეფასებებს ფულადი საჭიროებების შესახებ სხვადასხვა ეკონომიკური ჯგუფებისთვის (მიწის მესაკუთრეთათვის, მშრომელთა და ბროკერებისთვის). თითოეული ჯგუფისთვის ის აცხადებს, რომ ფულადი სახსრები მჭიდრო კავშირშია ანაზღაურების პერიოდის ხანგრძლივობასთან. ის ამტკიცებს, რომ ბროკერები, იგივე შუამავლები, რომელთა საქმიანობა აფართოებს მონეტარულ წრეებს და რომელთა მოგება იღებს მშრომელებისა და მემამულეების შემოსავალს, უარყოფით გავლენას ახდენს როგორც პირად, ასევე ყველასთვის საერთო ეკონომიკაზე, რომელშიც ამ ბროკერებს სავარაუდოდ დიდი წვლილი შეაქვთ.
პიროვნების დეფინიცია
ლოკი განმარტავს „პიროვნებას“, როგორც „მოაზროვნე საგანს(ნებისმიერ სუბსტანციას, რომელიც შესაძლოა შედგებოდეს სულიერი, ან მატერიალური საშუალებებისგან, ასევე იყოს ან მარტივი აგებულების, ან რთულის, თუმცა ამას მისთვის მნიშვნელობა არ აქვს), რომელიც არის მგრძნობიარე, ან შეუძლია სიამოვნებისა და ტკივილის შეცნობა, ასევე, აქვს უნარი განიცადოს ბედნიერი ან მწუხარება, და ადარდებს თავისი თავი იმ დონემდე, სადამდეც ცნობიერება მას ამის საშუალებას აძლევს.“ ლოკი არ აიგნორებს „სუბსტანციას“, როცა წერს, რომ „სხეულიც მიდის იქამდე, რომ ადამიანი შექმნას“.
თავის „ესეიში“ ლოკი ცდილობს, თანმიმდევრულად და ლოგიკურად ახსნას ცნობიერის მოქმედების გზეზი. ის ეწინააღმდეგება როგორც ნეტარი ავგუსტინეს შეხედულებას, რომლის მიხედვითაც ადამიანი ბუნებითად ცოდვილს წარმოადგენს, ასევე რენე დეკარტის პოზიციას იმის შესახებ, რომ ადამიანმა თანდაყოლილად იცის ძირითადი ლოგიკური წინადადებები. ლოკი პოსტულატად მიიჩნევს „ცარიელ გონებას“, რომელიც გამოცდილების მეშვეობით ვითარდება. შეგრძნებები და რეფლექსიები წარმოადგენს ჩვენი ყველა იდეის ორ საფუძველს. ის „ესეიში, რომელიც ეხება ადამიანის გაგებას“ ამბობს, რომ:
"იდეების ეს წყარო ყველა ადამიანს აქვს მთლიანად საკუთარ თავში; და შეიძლება ეს არ იყოს შეგრძნება, რადგან მას არაფერი აქვს საერთო გარეგან ობიექტებთან, თუმცა ის მაინც ძალიან ემსგავსება გრძნობას, და შესაძლებელია საკმარისად ლოგიკური იყოს, რომ მას „შინაგანი გრძნობა“ ვუწოდოთ."
ლოკის „ზოგიერთი მოსაზრება განათლების შესახებ“ არის მონახაზი იმისა, თუ როგორ უნდა აღვზარდოთ ეს გონება. ის ეყრდნობა მერი კლარკისა და მისი მეუღლისთვის მათი შვილის შესახებ დაწერილ წერილებში გამოთქმულ აზრებს. იგი მიიჩნევს, რომ განათლება აყალიბებს ადამიანს - ან, უფრო ფუნდამენტური განმარტებით, რომ გონება „ცარიელ კაბინეტს“ წარმოადგენს:"ვფიქრობ, შემიძლია ვთქვა, რომ ყველა იმ ადამიანში, რომელსაც ვხვდებით, ათიდან ცხრა ნაწილი არის კეთილი ან ბოროტი, სასარგებლო ან არასასარგებლო, რაც სწორედ პიროვნების განათლების საფუძველზე ყალიბდება."ლოკი წერდა, რომ „ჩვენს ბავშვობაში ჩვენზე მოხდენილ მცირე და თითქმის გაუაზრებელ შთაბეჭდილებებს მოჰყვება ძალიან მნიშვნელოვანი და ხანგრძლივი შედეგები“. ის ამტკიცებს, რომ „იდეების ასოციაციები“, რომლებსაც ადამიანი ახალგაზრდობაში ქმნის, უფრო მნიშვნელოვანია, ვიდრე მოგვიანებით გაკეთებული, რადგან ისინი „პიროვნების“ შექმნის საფუძველს წარმოადგენს. სხვაგვარად რომ ვთქვათ, ისინი აღნიშნავენ „სუფთა დაფას“. თავის ესეიში, რომელშიც ორივე ეს ცნებაა შემოტანილი, ლოკი აფრთხილებს მკითხველს, ნება არ დართოს „სულელ მოახლეს“, დაარწმუნოს ბავშვი, რომ „გობლინები და ელფები“ ღამეს უკავშირდება, რადგან "სიბნელეს მას შემდეგ მოაქვს ის საშიში იდეები და მათ ისე უნდა შეუერთდნენ, რომ ბავშვს აღარ შეეძლოს ერთის უფრო მეტად მოთმენა, ვიდრე მეორის“.
ამ თეორიას ეწოდა „ასოციაციონიზმი“, რომელმაც ძლიერი გავლენა მოახდინა მე-18 საუკუნის აზროვნებაზე, განსაკუთრებით საგანმანათლებლო თეორიაზე, რადგან თითქმის ყველა განმანათლებელი მწერალი აფრთხილებდა მშობლებს, არ შეექმნათ შვილებისთვის ნეგატიური ასოციაციები. ამან ასევე გამოიწვია ფსიქოლოგიისა და სხვა ახალი დისციპლინების განვითარება დევიდ ჰარტლის იმ მცდელობასთან ერთად, რომ აღმოეჩინა ასოციაციონიზმის ბიოლოგიური მექანიზმი თავის „ადამიანის შესახებ დაკვირვებებში“ (1749).
ოცნების არგუმენტი
ლოკი იყო კრიტიკული ოცნების არგუმენტის დეკარტისეული ვერსიის მიმართ. ლოკმა შეიმუშავა საწინააღმდეგო არგუმენტი, რომლის მიხედვით ადამიანებს არ შეუძლიათ იგრძნონ ფიზიკური ტკივილი თავიანთ სიზმრებში, როგორც ისინი მას შეიგრძნობენ ფხიზელ მდგომარეობაში.
რელიგიური შეხედულებები
ზოგი მკვლევარი მიიჩნევს, რომ ლოკის პოლიტიკური შეხედულებები ემყარება მის რელიგიურ მრწამსს. მისი რელიგიური ტრაექტორია დაიწყო კალვინისტურ ტრინიტარიანიზმში, მაგრამ რეფლექსიის დროს (1695 წელს) ლოკი მხარს უჭერდა არა მხოლოდ სოცინიანურ შეხედულებებს ტოლერანტობის შესახებ, არამედ სოცინიანური ქრისტოლოგიის შესახებაც. ვეინრაიტი 1987 წელს აღნიშნავს, რომ სიკვდილის შემდეგ გამოქვეყნებულ „პარაფრაზაში“ (1707), ლოკის ინტერპტრირებული ერთი სტრიქონი, კონკრეტულად კი ეფესელთა მიმართ 1:10, მნიშვნელოვნად განსხვავდება იმ სოცინიანელებისგან, მაგალითად ბიდლისგან, და შეიძლება მიანიშნებდეს იმაზე, რომ სიცოცხლის ბოლოს ლოკი დაუბრუნდა არიანელთა პოზიციას, რომლითაც მიღებულად მიიჩნევა ქრისტეს არსებობა. ლოკი ზოგჯერ არ იყო დარწმუნებული პირველყოფილი ცოდვის საგნის შესახებ, ამიტომ მას ბრალი დასდეს სოცინიანიზმში, არიანიზმსა, ან დეიზმში. ლოკი ამტკიცებდა, რომ იდეა იმის შესახებ, რომ „ადამის დანაშაულის გამო მისი ყველა შთამომავალი განწირულია მარადიული, უსასრულო სასჯელისთვის” „მცირედ შეესაბამება დიდი და უსასრულო ღმერთის სამართლიანობასა და სიკეთეს“. ამან გამოიწვია ის, რომ ერიკ ნელსონისთვის ლოკის მოსაზრებები ასოცირდა პელაგიანის იდეებთან. აღსანიშნავია, რომ ლოკმა არ უარყო ის, რომ ბოროტება რეალურად არსებობს. ადამიანს შეეძლო უსამართლო ომების წარმოება და დანაშაულების ჩადენა. მისი აზრით, დამნაშავეებს სასჯელი უნდა მიეზღოთ, თუნდაც სიკვდილით დასჯის მეშვეობით.
ბიბლიასთან დაკავშირებით ლოკი ძალიან კონსერვატიული იყო. მან შეინარჩუნა საღვთო წერილების სიტყვიერი შთაგონების დოქტრინა. სასწაულებს წარმოადგენდა ბიბლიური წერილის ღვთიური ბუნების მტკიცებულება. ლოკი დარწმუნებული იყო, რომ ბიბლიის მთელი შინაარსი თანხვედრაში იყო ადამიანურ აზროვნებასთან („ქრისტიანობის გონივრულობა“, 1695). მიუხედავად იმისა, რომ ლოკი ტოლერანტობის მომხრე იყო, მან მოუწოდა მთავრობას, რომ არ შეგუებოდნენ ათეიზმს, რადგან ფიქრობდა, რომ ღმერთის არსებობის უარყოფა შეარყევდა სოციალურ წესრიგს და ქაოსს გამოიწვევდა. ამან გამორიცხა როგორც ფილოსოფიის ყველა ათეისტური სახეობა, ასევე ეთიკისა და ბუნებითი სამართლის შესახებ დასკვნების გამოტანის ყველანაირი მცდელობა წმინდა წერილიდან. ლოკის აზრით, კოსმოლოგიური არგუმენტი მართებული იყო და ღმერთის არსებობის მტკიცებულებად გამოდგებოდა. მისი პოლიტიკური აზრი ემყარებოდა პროტესტანტულ ქრისტიანულ შეხედულებებს. გარდა ამისა, ლოკი მხარს უჭერდა ღვთისმოშიშობასა და ღვთისმოსაობას ღმერთის მიმართ მადლიერების გამო.
ფილოსოფია რელიგიიდან
ლოკის კონცეფცია ადამიანის შესახებ დაიწყო ადამიანს შექმნის რწმენით. ფილოსოფოსების ჰუგო გროტიუსის და სამუელ პუფენდორფის მსგავსად, ლოკმა ბუნებითი კანონი გაუთანაბრა ბიბლიურ გამოცხადებას. ლოკმა თავისი პოლიტიკური თეორიის ფუნდამენტური ცნებები აიღო იმ ბიბლიური ტექსტებიდან, რომლებიც მოიცავს დაბადების (შესაქმეს) წიგნის პირველ და მეორე თავებს, დეკალოგს, ოქროს წესს, იესოს სწავლებებსა და პავლე მოციქულის წერილებს. დეკალოგი ადამიანის სიცოცხლეს, რეპუტაციასა და ქონებას ღვთის მფარველობის ქვეშ აყენებს.
ლოკის ფილოსოფია თავისუფლების შესახებ ასევე გამომდინარეობს ბიბლიიდან. ლოკმა წმინდა წერილიდან ამოიღო ადამიანის ძირითადი თანასწორობის იდეა (მათ შორის, გენდერული თანასწორობის), იმიგო დეის თეოლოგიური დოქტრინის ამოსავალი წერტილი. ლოკისთვის თანასწორობის პრინციპის ერთ-ერთი შედეგი იყო ის, რომ ყველა ადამიანი თანაბრად თავისუფალი დაიბადა და, აქედან გამომდინარე, მთავრობას სჭირდებოდა მართული პირის თანხმობა. ლოკმა შეადარა ინგლისის მონარქიის მმართველობა ბრიტანელ ხალხზე ადამის ევაზე მმართველობას დაბადების წიგნში.
ლოკის ფილოსოფიის მიხედვით, ამერიკის დამოუკიდებლობის დეკლარაციამ ადამიანის უფლებები ნაწილობრივ დააფუძნა ბიბლიურ რწმენაზე დაყრდნობით. ლოკის დოქტრინა იმის შესახებ, რომ მთავრობას სჭირდება მართული პირის თანხმობა, მნიშვნელოვან როლს ასრულებს დამოუკიდებლობის დეკლარაციაში.
დამოწმებები
კატეგორია:ჯონ ლოკი კატეგორია:მე-17 საუკუნის ინგლისელი მწერლები კატეგორია:მე-17 საუკუნის კაცი მწერლები კატეგორია:მე-17 საუკუნის ფილოსოფოსები კატეგორია:კრაისტჩერჩის კურსდამთავრებული, ოქსფორდი კატეგორია:ანგლიკანელი ფილოსოფოსები კატეგორია:ბრიტანელი კლასიკური ლიბერალები კატეგორია:ბრიტანელი ემიგრანტები ნიდერლანდებში კატეგორია:ათეიზმის კრიტიკოსები კატეგორია:ადრეული თანამედროვე ფილოსოფოსები კატეგორია:ემპირიკოსები კატეგორია:ინგლისელი ანგლიკანები კატეგორია:ინგლისელი ქრისტიანი თეოლოგები კატეგორია:ინგლისელი პოლიტიკური ფილოსოფოსები კატეგორია:განმანათლებელი ფილოსოფოსები კატეგორია:ეპისტემოლოგები კატეგორია:სამეფო საზოგადოების წევრები კატეგორია:ფილოსოფიური ტრადიციის ფუძემდებლები კატეგორია:მეტაფიზიკოსები კატეგორია:ონტოლოგისტები კატეგორია:ვესტმინსტერის სკოლის მოსწავლეები, ლონდონი კატეგორია:ადამიანები ვრინგტონიდან კატეგორია:ჭვავის სახლის ნაკვეთის მონაწილეები კატეგორია:ენის ფილოსოფოსები კატეგორია:სამართლის ფილოსოფოსები კატეგორია:მონობის მომხრე აქტივისტები
Polyrhachis penelope
Polyrhachis penelope — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
პიტერ გებრიელი
პიტერ ბრაიან გებრიელი (ინგლ. Peter Brian Gabriel დ. 13 თებერვალი, 1950, სურეის საგრაფო, ინგლისი) — ინგლისელი მუსიკოსი. ყველაზე მეტად ცნობილია, როგორც ჯგუფ ჯენესისის ყოფილი ვოკალისტი და ფლეიტისტი. ჯგუფის დატოვების შემდეგ იგი წარმატებულ სოლო-კარიერას მიჰყვება, მუშაობს ეთნიკური მუსიკის შემსრულებლებთან და ითვისებს ციფრული მუსიკის მიწოდების თანამედროვე სტანდარტებს.იგი აგრეთვე მონაწილეობს საქველმოქმედო აქციებშიც.
ადრეული წლები
პიტერი დაიბადა სურეის საგრაფოში (ინგლისი). მისი მამა იყო ელექტროინჟინერი, ხოლო მისი დედა მუსიკალური ოჯახიდან იყო და ასწავლიდა პიტერს კლარნეტზე დაკვრას. პიტერი დადიოდა კერძო სკოლაში, სურეის საგრაფოში, შემდეგ - 1963 წლიდან, ჩარტერჰაუსის სკოლაში. პირველ როკ-ჯგუფებში გებრიელი დასარტყმელი საკრავებზე უკრავდა. მაიკ რეზერფორდი 1985 წელს ამბობდა: „პიტერი იყო და, ჩემი აზრით, კვლავ არის იმედგაცრუებული დრამერი“.
ჯენესისი
left|thumb|პიტერ გებრიელი ჯენესისში
1967 წელს, ჩარტერჰაუსის სკოლაში სწავლისას, გებრიელმა დააარსა ჯგუფი ჯენესისი. მასთან ერთად კოლექტივში შედიოდნენ ტონი ბენქსი (კლავიშებიანები), ენტონი ფილიპსი (გიტარა), მაიკ რეზერფორდი (ბას-გიტარა) და კრის სტიუარტი (დასარტყმელი საკრავები). ჯგუფის სახელწოდება მათი პროდიუსერის, ჯონათან კინგის იდეა იყო, რომელიც ალბომ From Genesis to Revelation-ის პროდიუსერი იყო.
კოსტიუმები
ჯენესისის ადრეული კონცერტები გამოირჩეოდა ცუდი გამაძლიერებლებით, რის გამოც გებრიელის ვოკალი ცუდად ისმოდა. მაიკ რეზერფორდის თანახმად, გებრიელი ამან აიძულა, მსმენელზე შთაბეჭდილება სხვა გზით მოეხდინა და სხვადასხვა კოსტიუმებით გამოსულიყო.
2007 წლის ბრიტანული დოკუმენტური სერიალის Seven Ages of Rock ეპიზოდში სტივ ჰეკეტი იხსენებს გებრიელის კოსტიუმით გამოჩენი პირველ შემთხვევას. ეს იყო კაბა, ხოლო თავზე მუსიკოსს ეკეთა მელიის ნიღაბი. ეს პერსონაჟი შემდგომში მოხვდა ალბომის Foxtrot გარეკანზე. ჰეკეტს და ჯგუფის სხვა წევრებს არ ჰქონდათ წარმოდგენა, თუ რა ჰქონდა ჩაფიქრებული გებრიელს, ამიტომ სიტი ღელავდა, რომ ამით მთელი გამოსვლა ჩაიშლებოდა. სინამდვილეში ამან წარმატება იქონია და გებრიელმა განაგრძო სცენაზე კოსტიუმებით გამოჩენა.
სხვადასხვა ჩაცმულობას შორის, რომელიც ჯგუფის მუსიკალური იდეების განვრცობას ემსახურებოდა, იყო "ღამურის ფრთები", რომლებსაც გებრიელი იყენებდა "Watcher of the Skies"-ში, სიმღერაში, რომელიც ტრადიციულად ხსნიდა კონცერტებს.
"ბრიტანიას" მუსიკოსი ატარებდა "Dancing with the Moonlit Knight"-ში, "ღირსის" ჩაცმულობა - "The Battle of Epping Forest"-ში (ორივე სიმღერა შეტანილია ალბომში Selling England by the Pound). "მოხუცი" გამოდიოდა "The Musical Box"-ში, Nursery Cryme-იდან."მოლიპული" და "რაელი" გამოდიოდნენ "The Colony of Slippermen"-ში, რომელშიც მონაწილეობდა ალბომის The Lamb Lies Down on Broadway მთავარი პერსონაჟი რაელი.
ჯგუფიდან წასვლა
გებრიელის ჯგუფიდან 1975 წელს წასვლამ გააოგნა მსმენელები და ბევრი დააფიქრა, იარსებებდა თუ არა კოლექტივი კვლავაც. ამას რამდენიმე მიზეზი ჰქონდა. მისი ლიდერობის გამო მასსა და ჯგუფის წევრებს შორის დაძაბულობას ჰქონდა ადგილი. ჯენესისი ყოველთის ერთიანი კოლექტივის სახით მუშაობდა, ხოლო გებრიელის ამბიციების გამო წარმოიშვა სამართლიანი შიშები. ჯგუფის დანარჩენ წევრებს აგრეთვე აწუხებდათ ის, რომ მსმენელები ზედმეტად დიდ ყურადღებას უთმობდნენ თეატრალიზებულ სანახაობებად ქცეულ კონცერტებს, ვიდრე თავად მუსიკას.
დაძაბულობამ იმატა ამბიციური ალბომის The Lamb Lies Down on Broadway შექმნისას და მისი კონცერტების დადგმისას. ეს იყო გებრიელის მიერ შექმნილი ნაწარმოები, სადაც მას ტექსტების შექმნაში ლომის წილი მიუძღვოდა. ალბომის ჩაწერისას მას დაუკავშირდა რეჟისორი უილიამ ფრიდკინი, როგორც ცნობილია, მას შემდეგ, რაც უკანასკნელმა ალბომის Genesis Live ანოტაციებში დაბეჭდილი ამბავი წაიკითხა, რამაც დააინტერესა. გებრიელმა დატოვა ჯგუფი და ფრიდკინთან ერთად ფილმის პროექტზე დაიწყო მუშაობა, მაგრამ დაბრუნდა ერთი კვირის შემდეგ. ჯგუფის დატოვების გადაწყვეტილება მიღებული იქნა ტურნეს The Lamb Lies Down on Broadway დაწყებამდე. გებრიელმა აუხსნა ჯგუფის წევრებს, რომ არ სურდა, ამის შესახებ პრესას სცოდნოდა ტურნეს დასრულებამდე. მაიკ რეზერფორდი იხსენებდა, რომ ეს ყველაფერი მოსალოდნელი იყო. მიუხედავად იმისა, რომ დაძაბულობა დიდი იყო, როგორც გებრიელმა, ასევე ჯგუფის წევრებმა დაადასტურეს, რომ მუსიკოსმა ჯენესისი მშვიდად დატოვა.
გარდამტეხი მომენტი იყო გებრიელის ცოლის, ჯილის ფეხმძიმობა და მათი პირველი შვილის, ანა-მარიას დაბადება. როდესაც მას დასჭირდა ოჯახისთვის დიდი ყურადღების დათმობა, ჯგუფის მხრიდან წინააღმდეგობას შეხვდა, ამიტომაც მან საბოლოოდ დატოვა კოლექტივი. Solsbury Hill, მისი სადებიუტო სინგლის სიმღერა, დაიწერა ჯენესისიდან წასვლის გავლენით. ეს სიმღერა 1978 წელს ბილბორდის ცხელი ასეულის #70 პოზიციამდე ავიდა, მიუხედავად იმისა, რომ იგი 1976 წელს იქნა ჩაწერილი და 1977 წელს გამოვიდა მუსიკოსის პირველ სტუდიურ სოლო-ალბომზე. 1982 წელს გებრიელი კოლეგებს შეუერთდა ერთადერთი კონცერტისთვის, Six of the Best, რომელიც მიზნად WOMAD-ის ფინანსურ მხარდაჭერას ისახავდა.
სოლო-კარიერა
გებრიელმა უარი თქვა პირველი სოლო-ალბომების დასათაურებაზე. ყოველი მათგანი ცნობილი იყო, როგორც Peter Gabriel, იყენებდა ერთსა და იმავე შრიფტს დასახელებაში, მაგრამ განსხვავდებოდა ყდები, რომლებიც Hipgnosis-ის შექმნილი იყო. ყველა ამ დიზაინში გებრიელის სახე ნაწილობრივ ან მთლიანად იქნა ამოშლილი ან დაფარული. ალბომები ცნობილია თანმიმდევრობითი ნომრებით (I, II, III, IV) ან ყდების დიზაინებით. პირველი სამი ალბომი ცნობილია, როგორც Car, Scratch და Melt, მათზე გამოტანილი გამოსახულებების მიხედვით. მეოთხე სოლო ალბომს, Peter Gabriel, აშშ-ში Geffen Records-ზე გამოცემისას ოფიციალურად ეწოდა Security.
შემდეგი ალბომები გამოირჩებოდა ორ-ასოიანი სათაურებით: So, Us და Up. ერთ-ერთ უკანასკნელ კრებულს ეწოდება Hit. აქედან პირველ დისკს ეწოდება "Hit", ხოლო მეორეს - "Miss".
ალბომები Peter Gabriel-ის სათაურებით (1977–1985)
ალბომი Peter Gabriel ჩაწერილი იქნა 1976-1977 წლებში, პროდიუსერ ბობ ეზრინის დახმარებით. პირველი სოლო-წარმატება გებრიელს ეწვია სინგლის Solsbury Hill დახმარებით, რომელშიც მუსიკოსი ირონიულად მღერის, ჩემს მეგობრებს ეგონა, რომ სულელი ვიყავი. აქ იგი მიგვითებს საკუთარ გადაწყვეტილებაზე, დაეტოვებინა ჯენესისი, მიწათმოქმედებით დაკავებულიყო, მუსიკალურ ექსპერიმენტებთან ერთად.
სადებიუტო დისკით პიტერი ასე თუ ისე კმაყოფილი იყო, მიუხედავად იმისა, რომ Here Comes the Flood, მისი აზრით, გადამატებული გამოვიდა. სიმღერის უფრო მოგვიანებით გამოცემული ვერსიები სრულდება მხოლოდ ფორტეპიანოს და ვოკალის თანხლებით.
მეორე სოლო-ალბომზე, Scratch, გებრიელმა ითანამშრომლა გიტარისტ რობერტ ფრიპთან, დისკი უფრო ბნელი და ექსპერიმენტული გამოვიდა, მაგრამ ჰიტ-სინგლებს არ შეიცავდა.
სხვადასხვა ეთნიკური მუსიკით დაინტერესება პიტერმა შემდეგ ალბომებზე მუშაობისას გამოხატა. მესამე დისკზე რამდენიმე სიმღერაში ფილ კოლინზმაც დაუკრა (მაგალითად, Intruder-ზე).
1981-1982 წლებში პიტერი მუშაოდა მეოთხე სტუდიურ დისკზე. აქ აქტიურად გამოიყენებოდა სინთეზატორი Fairlight, რომელსაც სხვა 1980-იან წლებში სხვა მუსიკოსებიც იყენებდნენ. ამით გებრიელის სიმღერების ჟღერადობა უფრო გაფართოვდა.
ყოველ ალბომს თან ახლდა მასშტაბური საკონცერტო ტურნე. საკონცერტო გამოსვლების დროს კვლავ ადგილი ჰქონდა თეატრალიზებულ სანახაობებს, რამაც სახელი გაუთქვა მუსიკოსს ჯერ კიდევ ჯენესისში ყოფნის დროს. მეორე სოლო-ტურნეს მსვლელობისას ბენდის ყველა წევრმა სპეციალურად გაიპარსა თავები. მეოთხე ალბომთან დაკავშირებული ტურნეს დროს კი უკვე ადგილი ჰქონდა სხვადასხვა სასცენო გაფორმებას, მოულოდნელ მაკიაჟსა თუ სამოსს.
1982-1983 წლების ტურნეების დროს ჩაწერილი იქნა საკონცერტო ალბომი Plays Live. შემდეგი სტუდიური ნამუშევარი მხოლოდ 1986 წელს გამოვიდა, დისკის So სახით. შუალედში გებრიელმა დაწერა მუსიკა ალან პარკერის ფილმისათვის ’’ჩიტუნა’’. ასევე გამოიცა ალბომი Birdy, ამ მუსიკალური მასალით.
წარმატებული ალბომები: Melt, Security, So, Passion, Us
1980 წლის დისკმა Peter Gabriel 3 (იგივე Melt) კრიტიკოსთა მაღალი შეფასება მიიღო. მასში შეტანილია ცნობილი სიმღერები - Games Without Frontiers, I Don't Remember, და Biko.
1982 წელი აღინიშნა დისკის Security გამოცემით. აქ მოხვდა ორი ცნობილი სიმღერა Shock the Monkey და I Have The Touch. Shock the Monkey ასევე გამოვიდა მუსიკალური ვიდეოს სახით და ითვლება გებრიელის ერთ-ერთ წარმატებულ ნამუშევრად ვიდეოპროდუქციის განხრით.
უდიდესი წარმატება გებრიელმა მოიპოვა 1986 წლის ალბომით So, რომელიც აშშ ჩარტში შევიდა სინგლის Sledgehammer დახმარებით. ასევე დიდი წარმატება ჰქონდა სინგლებს Big Time, In Your Eyes, Red Rain და კეიტ ბუშთან დუეტს Don't Give Up.
სინგლის Sledgehammer მუსიკალურმა ვიდეომ მნიშვნელოვანი გავლენა იქონია მუსიკალურ ვიდეოპროდუქციაზე. 1987 წლის MTV-ს დაჯილდოებაზე მას არაერთი ჯილდო ერგო. იმავე სტილში (პლასტილინის ანიმაციის ელემენტებით) გადაღებული იყო სიმღერის Big Time ვიდეორგოლიც.
1989 წელს პიტერმა გამოსცა ალბომი Passion: Music for The Last Temptation of Christ - მუსიკა მარტინ სკორსეზეს ფილმიდან ქრისტეს უკანასკნელი ცდუნება, ეს იყო მისი ერთ-ერთ მნიშვნელოვანი ნამუშევარი და განამტკიცა მუსიკოსის, როგორც მსოფლიოს ყველა ხალხთან ეთნიკური მუსიკის მოყვარულის სახელი.
მისი შემდეგი ალბომი იყო 1992 წლის Us (პროდიუსერი - დენიელ ლანუა), რომელშიც აისახა მისი იმჟამინდელი ცხოვრება - განშორება მეუღლესთან, მისი ურთიერთობა როზანა არკეტთან და საყვარელ ქალიშვილთან განშორების პრობლემა.
როგორც წინა სტუდიურ დისკთან მიმართებაში, გებრიელმა ამ ალბომის შემთხვევაშიც განსაკუთრებული მნიშვნელობა მიანიჭა ვიდეოპროდუქციას - სინგლების Digging in the Dirt, Come Talk To Me, Blood of Eden, Steam და Kiss that Frog ვიდეოკლიპებმა ასევე დაიმსახურეს მსმენელებისა და კრიტიკოსების მოწონება. 1994 წელს გამოვიდა ვიდეოფილმი Secret World Live, რომელიც ასახავდა თეატრალიზებული საკონცერტო ტურნეს ერთ-ერთ კონცერტს.
ალბომის Us გამოცემას თან ახლდა ნოვატორული მიდგომა მარკეტინგის საკითხებში. პიტერს არ სურდა, რომ ალბომზე გამოეტანათ მხოლოდ მისი ფოტოსურათები. ამიტომ ალბომის თითოეული სიმღერისათვის შეიქმნა სპეციალური გრაფიკული გაფორმება. ამასთან, გამოვიდა სპეციალური ინტერაქტიული დისკი Xplora, რომელიც იყო მუსიკოსის მიერ მულტიმედიური საშუალებებით დაინტერესების კიდევ ერთი ნიშანი. დისკს თან ახლდა სარეკლამო ვიდეო All About Us, რომელშიც ასახული იყო ალბომის შექმნის პროცესიც.
გებრიელმა 1992-1993 წლებში მიიღო გრემის ჯილდოები ვიდეოკლიპებისათვის Digging in the Dirt და Steam. 1995 წელს მან ასევე მიიღო გრემი - მუსიკალური ფილმისათვის Secret World Live.
ბოლო ალბომები
thumb|right ხუთწლიანი პაუზის შემდეგ გებრიელმა იმუშავა პროექტზე OVO. ეს იყო მუსიკა ათასწლეულის გუმბათის შოუსათვის (2000). მოგვიანებით, 2002 წელს გამოვიდა ფილმის ბაჭიების ღობე საუნდტრეკი Long Walk Home: Music from the Rabbit-Proof Fence. ამ ალბომმა ასევე დაიმსახურა წლის ოქროს გლობუსი - ფილმისათვის შექმნილი საუკეთესო ორიგინალური მუსიკის კატეგორიაში.
2002 წლის სექტემბერში გამოვიდა გებრიელის შემდეგი სოლო-ალბომი Up. ეს ალბომი, რომელიც მთლიანად გებრიელის პროდიუსერობით არის ჩაწერილი, უბრუნდება '70-იანებსა და '80-იანებში მის მუსიკაში წარმოჩენილ თემებს. სინგლების ჩარტებში დიდი წარმატება ჰქონდა სამ სიმღერას - იმის გათვალისწინებით, რომ თითქმის ყველა სიმღერა ამ ალბომიდან ექვს წუთზე უფრო მეტი ხანგრძლივობის იყო. მსოფლიო მასშტაბით ალბომმა უდიდესი წარმატება იქონია. გამოცემას მოჰყვა მსოფლიო ტურნე Up და ორი საკონცერტო DVD - Growing Up Live და Still Growing Up: Live & Unwrapped, ასევე მუსიკოსის შვილის, ანა გებრიელის დოკუმენტური ფილმი Growing Up: A Family Portrait.
საკონცერტო ტურნე იმდენად წარმატებული იყო, რომ 2007 წელს გებრიელი დაუბრუნდა სცენას, განსხვავებული საკონცერტო პროგრამით, რომელზეც უდიდესი ყურადღება დაეთმო მისი პირველი ალბომების მასალას - ეს მოხდა ოფიციალურ საიტზე ჩატარებული გამოკითხვების საფუძველზე.
წლების განმავლობაში პიტერი ასევე წერდა სიმღერებს ამა თუ იმ ფილმისათვის, მაგრამ ყველაზე დიდი წარმატება იქონია საუნდტრეკმა 2008 წლის ფილმიდან WALL-E - Down to Earth.
2009 წელს მუსიკოსმა დაიწყო ახალი ტურნე, სახელწოდებით Small Places. ტურნემ მოიცვა რამდენიმე ადგილი, სადაც გებრიელი იშვითად მოგზაურობდა - ვენესუელა, არგენტინა, მეხიკო, ჩილე და პერუ.
პარალელურად მზადდება ალბომი Scratch My Back, რომელზეც გებრიელი შეასრულებს სხვა მუსიკოსების ცნობილ სიმღერებს, ხოლო ეს მუსიკოსები - მის რომელიმე ჰიტ-სინგლს.
მუსიკოსები და თანამშრომლობა
სოლო-კარიერის დაწყებიდან დღემდე გებრიელმა ითანამშრომლა არაერთ ცნობილ მუსიკოსთან. მისი ალბომების ჩაწერასა და საკონცერტო ბენდში მუდმივად მონაწილეობს ბას-გიტარისტი ტონი ლევინი. 1979 წლიდან გებრიელთან თანამშრომლობს გიტარისტი დევიდ როუდსი. ალბომამდე So გებრიელის ალბომისა და საკონცერტო ბენდში დასარტყამ ინსტრუმენტებზე უკრავდა ჯერი მაროტა. შემდეგ ალბომებზე, So და Us და მათთან დაკავშირებულ ტურნეებზე დასარტყმელ საკრავებზე უკრავდა მანუ კაჩე. ალბომის Up ჩაწერისა და შემდგომ ტურნეზე იგი შეცვალა ჯედ ლინჩმა. გარდა ამისა, სხვადასხვა პერიოდში გებრიელთან თანამშრომლობდნენ - ბობ ეზრინი, რობერტ ფრიპი, სტივ ლილიუაიტი, დენიელ ლანუა, ლ. შანკარი, ტრენტ რეზნორი, იუსუ ნ'დური, ლარი ფასტი, ნუსრატ ფატე ალი ხანი, შინეიდ ო'კონორი, კეიტ ბუში, პოლა კოული, ჯონ გიბლინი, პაპა უემბა, მანუ კაჩე, ბაიეტი და სტიუარტ კოუპლენდი.
ასევე აღსანიშნავია პიტერის თანამშრომლობა მუსიკოს ლორი ანდერსონთან და კომპოზიცია Excellent Birds, რომელიც შევიდა როგორც ალბომში So, ასევე ლორის დისკში Mister Heartbreak (1994). გებრიელმა ასევე მონაწილეობა მიიღო რობი რობერტსონისა და ჯონი მიტჩელის ალბომის ჩაწერაში.
პირადი ცხოვრება
პირველი მეუღლისგან, ჯილ მურისგან პიტერ გებრიელს ჰყავს ორი ქალიშვილი - ანა-მარი (დ. 1974 წლის 26 ივლისს) და მელანი (დ. 1976 წლის 23 აგვისტოს). ჯილის მამა იყო ვოლვერკოტის ლორდი, ფილიპ მური. პიტერი და ჯილი დაქორწინდნენ 1971 წელს და დაშორდნენ 1987 წელს.
ანა-მარი არის რეჟისორი. მელანი მუსიკოსია. ანა-მარის ეკუთვნის დოკუმენტური ფილმი მამის შესახებ - Growing Up: A Family Portrait. მელანი ვოკალისტის სახით მონაწილეობს პიტერის ყველა საკონცერტო ტურნეში 2003 წლიდან.
1980-იან და 1990-იან წლებში გებრიელი ცხოვრობდა მსახიობ როზანა არკეტთან, მაგრამ ოფიციალურად ისინი არასოდეს დაქორწინებულან. მეორე მეუღლისგან, მებ ფლინისგან პიტერს ჰყავს ორი ბიჭი - აიზეკ რალფი (დ. 2001 წლის 27 სექტემბერი) და ლუკი (დ. 2008 წლის 5 ივლისი). მები და პიტერი დაქორწინდნენ 2002 წლის 9 ივნისს.
სქოლიო
კატეგორია:ჯენესისის წევრები კატეგორია:გრემის ჯილდოს მფლობელები კატეგორია:ინგლისელი პოპ-მომღერლები კატეგორია:ინგლისელი როკ-მომღერლები კატეგორია:ინგლისელი როკ-მუსიკოსები კატეგორია:დაბადებული 1950 კატეგორია:პიტერ გებრიელი კატეგორია:დაბადებული 13 თებერვალი
ალექსანდრე II (შოტლანდია)
ალექსანდრე II (შოტ: Alaxandair mac Uilliam) (დ. 24 აგვისტო, 1198 — გ. 6 ივლისი, 1249) — შოტლანდიის მეფე უილიამ I და დედოფალ ერმაგარდას ვაჟი. შოტლანდიის მეფე 1214-1249 წლებში.
ბიოგრაფია
ალექსანდრე დაიბადა 1198 წელს შოტლანდიის ქალაქ ჰადინგტონში, მან თავისი ბავშვობის წლები ინგლისში გაატარა. 1214 წლის 4 დეკემბერს გარდაიცვალა შოტლანდიის მეფე უილიამი, ტახტის მემკვიდრე გახდა ალექსანდრე, ამავე წელს მოხდა ამისი კორონაცია.
ამის შემდეგ ალექსანდრე შოტლანდიის ჩრდილოეთით არსებული მიწების დამორჩიელბას შეუდგა. ჯერ მან შემოირიგა გალი აზნაურები და ისინი თავის სამსახურში ჩააყენა. ამავე პერიოდში როშში ალექსანდრეს მოწინააღმდეგე აზნაურები აჯანყდნენ, შოტლანდიის მეფის ერთგულმა გალმა აზნაურებმა აჯანყებულებს თავები მოჰკვეთეს და ის მეფეს გაუგზავნეს. ალექსანდრე მის მეტექოებს სასტიკად უსწორდებოდა. ის იყო შოტლანდიის პირველი მეფე რომელმაც შეძლო შოტლანდიური ყველა ტომის დამორჩიელბა.
ალექსანდრე II 35 წელი იმეფა, ის 1249 წლის 6 ივლისს გარდაიცვალა.
წინაპრები
ალექსანდრე II-ის წინაპრები
ლიტერატურა
კატეგორია:შოტლანდიის მეფეები კატეგორია:დაბადებული  24 აგვისტო კატეგორია:დაბადებული 1198 კატეგორია:გარდაცვლილი 6 ივლისი კატეგორია:გარდაცვლილი 1249
საუდის არაბეთის მინისტრთა საბჭო
საუდის არაბეთის მინისტრთა საბჭო-საუდის არაბეთის სამეფოს კაბინეტი. მას მეფე ხელმძღვანელობს. საბჭო შედგება მეფის, პრინცისა და კაბინეტის მინისტრებისგან. სამეფო ოჯახს წარმოადგენს ასევე არის პრემიერ მინისტრი და მინისტრთა საბჭოს თავმჯდომარე. 2015 წლიდან დღემდე არის 23 დარგობრივი და შვიდი სახელმწიფო მინისტრი, რომელთაგან ორს განსაკუთრებული პასუხისმგებლობა ეკისრება. საბჭოს ყველა წევრი დანიშნულია სამეფო განკარგულებით.
მინისტრთა საბჭო დაარსდა მეფე აბდულაზიზის მიერ 1953 წელს. იგი პასუხისმგებელია „საშინაო, საგარეო, ფინანსური, ეკონომიკური, საგანმანათლებლო და თავდაცვის პოლიტიკისა და სახელმწიფოს ზოგად საქმეების შემუშავებაზე და ზედამხედველობაზე“. ის ფუნქციონირებს საუდის არაბეთის ძირითადი კანონის შესაბამისად და საკითხებს განიხილავს საკონსულტაციო ასამბლეა. კანონმდებლობა რატიფიცირებული უნდა იყოს სამეფო ბრძანებულებით. იგი იკრიბება ყოველ სამშაბათს და მას ხელმძღვანელობს მეფე პრემიერ მინისტრის ან მისი ერთ-ერთი მოადგილის რანგში. ეს არის ფინანსური, აღმასრულებელი და ადმინისტრაციული საკითხების განსახილველი ყველაზე მაღალი რანგის სახელისუფლებო ორგანო. მისი რეზოლუციები არ არის სავალდებულო, თუ არ არის შეთანხმებული ხმების უმრავლესობით. თანაბარი ხმების შემთხვევაში კენჭისყრას პრემიერ-მინისტრი ნიშნავს. წინამდებარე კანონი, რომელიც არეგულირებს მინისტრთა საბჭოს ფორმასა და ფუნქციას, გამოსცა მეფე ფაჰდმა 1993 წელს. იგი ითვალისწინებს, რომ საბჭოს ყველა წევრი უნდა იყოს "საუდის არაბეთის მოქალაქე დაბადებითა და წარმოშობით; კარგად ცნობილი სამართლიანობითა და შესაძლებლობებით;" და „არ უნდა იყოს ნასამართლევი უზნეობის ან შეურაცხყოფის დანაშაულისთვის“.
2015 წლის 29 აპრილს, მეფე სალმანმა გამოსცა 25 სამეფო ბრძანებულება, რომელიც მოიცავდა მინისტრთა კაბინეტის შეცვლას. ეს მოიცავდა მისი ძმის, მუქრინ ბინ აბდულაზიზის გადაყენებას და მისი ძმისშვილის მუჰამედ ბინ ნაიფის დანიშვნას. მეფემ თავისი ვაჟი მუჰამედ ბინ სალმანი დანიშნა პრინცის მოადგილედ.
2017 წლის 21 ივნისს მორიგი ცვლილებებით, მეფე სალმანმა გადააყენა თავისი ძმისშვილი და ახალ პრინცად დანიშნა მისი ვაჟი, მუჰამედ ბინ სალმანი.
უსაფრთხოებისა და პოლიტიკურ საქმეთა საბჭო და ეკონომიკისა და განვითარების საქმეთა საბჭო
2015 წლის 29 იანვარს, მეფე სალმან ბინ აბდულაზიზმა განიზრახა ძირეული ცვლილებები მის მთავრობაში, მათ შორის მინისტრთა კაბინეტის შეცვლა. გადაწყვეტილების მიღების გამარტივებისა და მთავრობის გაუმჯობესების მიზნით, მეფემ გააუქმა 12 საჯარო ორგანო. მეფე სალმანმა ისინი ჩაანაცვლა ორი ახალი საბჭოთი, რომლებიც დაკავშირებულია მინისტრთა საბჭოსთან: უსაფრთხოებისა და პოლიტიკურ საქმეთა საბჭო (CSPA), რომელსაც მეთაურობდა მემკვიდრე პრინცი მოჰამად ბინ ნაიფი და ეკონომიკისა და განვითარების საქმეთა საბჭო (CEDA), რომელსაც ხელმძღვანელობდა მეფისნაცვლის მოადგილე მოჰამად ბინ სალმანი.
სქოლიო
კატეგორია:საუდის არაბეთის მინისტრთა საბჭო კატეგორია:საუდის არაბეთის მთავრობა
იტინომია
მინი|250px|რუკაზე ნაჩვენებია იტინომიაა მდებარეობა აიტის პრეფექტურაში. იტინომია (宮市) — ქალაქი იაპონიაში, კუნძულ ჰონსიუს სამხრეთ ნაწილში, აიტის პრეფექტურაში. ნაგოიის ქალაქ-თანამგზავრი. ფართობი – 113.91 კმ². 2007 წლის მონაცემებით იტინომიაში ცხოვრობს 374.065 კაცი, სიმჭიდროვე – 3,322.00 კმ². საფეიქრო მრეწველობის ცენტრი. სამკერვალო და სამღებრო ფაბრიკები. რეზინის ნაკეთობათა დამზადება.
რესურსები ინტერნეტში
კატეგორია:ქალაქები (პრეფექტურა აიტი) კატეგორია:იაპონიის ქალაქები
ადიამანი (მრავალმნიშვნელოვანი)
საკუთარი სახელი ადიამანი შეიძლება აღნიშნავდეს:
ტალაკის უდაბნო
ტალაკის უდაბნო — უდაბნო ნიგერის დასავლეთში, ასევე ალჟირში და მალიში. იგი შეადგენს დაახლოებით 100 000 კმ² ფართობს. ტალაკის უდაბნო საჰარის უდაბნოს ნაწილია. ეს რაიონი კარგად ირწყვება მდინარე ნიგერში ჩამავალი მცირე წყლის არხებით, რაც უდაბნოს აქცევს უფრო ნაკლებად უნაყოფოს, ვიდრე საჰარის უდაბნოს დანარჩენ ნაწილს. აღმოჩენილი იქნა დღეისათვის გამქრალი ფლორის და ფაუნის სხვადასხვა ნიმუშები. აღმოსავლეთ ნაწილში გადის ტრანსსაჰარული ავტომაგისტრალი, რომელიც ალჟირს აკავშირებს ნიგერიასთან.
სქოლიო
კატეგორია:საჰარა კატეგორია:ნიგერის უდაბნოები კატეგორია:ალჟირის უდაბნოები კატეგორია:მალის უდაბნოები
ითხვისი
ითხვისი — სოფელი ჭიათურის მუნიცპალიტეტში, თემის ცენტრი (სოფლები: ბეგიაური, ბჟინევი). მდებარეობს ჭიათურის პლატოზე. ზღვის დონიდან 640 მეტრი. ჭიათურიდან 12 კილომეტრი, დარკვეთიდან – 6 კმ., ქუთაისიდან – 81 კმ., თბილისიდან – 191 კმ.. სოფელში არის მანგანუმის საბადო. სოფელში აღმოჩენილია ადრე ბრინჯაოს ხანის დასახლება „ჩილათი“. სოფელში იდგა ეკლესია, რომელიც 1830-იან წლებში უკვე დანგრეული იყო.
გეოგრაფია
სოფელ ითხვისს ჩრდილოეთით ესაზღვრება მდინარე ყვირილის კანიონისებური ხეობა, ჭიათურის მუნიციპალიტეტის ზოდის თემის სოფელი დარკვეთი, სამხრეთით ესაზღვრება ნიგოზეთის თემის სოფელი წასრი (კობახიძეების უბანი). სამხრეთ-აღმოსავლეთ ნაწილში ესაზღვრება ითხვისის თემის სოფელი ბეგიაური, მდ. ფრონესა და მდ. ყვირილის წყალგამყოფი, ადგილი „ფცქიალაური“ 810 მ. შემდეგ სოფლის სასაფლაო - ზღვის დონიდან 794 მეტრი, ხოლო სამხრეთ-დასავლეთ ნაწილში საზღვარი გადის მდინარე წინწკილას სათავეზე (მდ. ფრონეს მარჯვენა შენაკადი) ზღვის დონიდან 700-720 მეტრი, ხოლო შემდეგ საზღვარი მიუყვება ე. წ. „დვალაშვილების გორას“ ზღვის დონიდან 810 მ. დასავლეთით ესაზღვრება პერევისის თემი. საზღვარი ასევე მიუყვება მდინარე ითხვისისწყლის ხეობას (ყვირილის მარცხენა შენაკადი). სამხრეთ-დასავლეთ ნაწილში ესაზღვრება პერევისის თემის სოფელი კალაური, შემდეგ ესაზღვრება სოფელი შუქრუთი, აღმოსავლეთით ესაზღვრება ითხვისის თემის სოფელი ბჟინევი. სამხრეთ-აღმოსავლეთ ნაწილში საზღვარი სოფელი ბჟინევთან ყველაზე მაღალ ნიშნულს აღწევს ზღვის დინიდან 809 მეტრს (მდინარე იმერეთის ფრონისა და ყვირილას აუზის წყალგამყოფი სერი, ტყის ზონა). საზღვრის სიმაღლე ზღვის დონიდან ჩრდილო-აღმოსავლეთისაკენ თანდათან მცირდება, „პასიეთის ტყის“ მიდამოებში სიმაღლე 600-650 მეტრია, ხოლო უკიდურეს ჩრდილო-აღმოსავლეთით მდინარე ყვირილის ხეობის მარცხენა მხარეს საზღვარის სიმაღლე 400-420 მეტრამდე მცირდება. ითხვისის მინიმალური წერტილის სიმაღლე ზღვის დონიდან 360 მეტრია (ითხვისის ჩრდილო-დასავლეთ ნაწილში, მდინარე ყვირილის მარცხენა მხარეს). თემის მაქსიმალური წერტილია სოფელ ითხვისის სამხრეთ-დასავლეთ ნაწილში, მდინარე იმერეთის ფრონისა და ყვირილას აუზის წყალგამყოფი სერი, ე. წ. „დვალაშვილების გორა“ ზღვის დონიდან 810 მ. თემის ცენტრის სიმაღლე (ითხვისის საჯარო სკოლის მიდამოები) ზღვის დონიდან 710 მეტრი. სოფელი ითხვისის ჩრდილოეთიდან სამხრეთისაკენ (ზედა და ქვედა ითხვისის უბნების ჩათვლით) საშუალოდ გადაჭიმულია 7-7,5 კმ-ზე. დასავლეთიდან აღმოსავლეთისაკენ გადაჭიმულია 4,5-5 კმ-ზე. სოფლის უკიდურეს ჩრდილოეთით, მდინარე ყვირილას ხეობაში, ზღვის დონიდან 500 მეტრზე, 2013 წლის 1 თებერვალს თსუ-ს ზუსტი და საბუნებისმეტყველო მეცნიერებათა ფაკულტეტის გეოგრაფიის დეპარტამენტის და თსუ-ის ვახუშტი ბაგრატიონის სახელობის გეოგრაფიის ინსტიტუტის მიერ შესწავლილი იქნა კარსტული მღვიმე, რომელსაც ივანე ჯავახიშვილის სახელობის თბილისის სახელმწიფო უნივერსიტეტი დაარსების 95 წელთან დაკავშირებით ეწოდა სახელი „თსუ-95“.
ისტორია
საბჭოთა პერიოდში განვითარებული იყო მანგანუმის მოპოვება, მერძევეობა, მებოსტნეობა.
დემოგრაფია
2014 წლის აღწერის მონაცემებით სოფელში ცხოვრობს 1882 ადამიანი.
ცნობილი ადამიანები
სოფელში დაიბადა პოეტი გიორგი წერეთელი.
სქოლიო
კატეგორია:ჭიათურის მუნიციპალიტეტის სოფლები
ეწერი (ლანჩხუთის მუნიციპალიტეტი)
ეწერი — სოფელი გურიის მხარის ლანჩხუთის მუნიციპალიტეტში, ჯურუყვეთის თემში (სოფლები: ბაღლები, ეწერი, ჯურუყვეთი). სოფელში არის მშენებარე მართლმადიდებლური ეკლესია. სოფელში დგას ჯურუყვეთის N2 საჯარო სკოლა.
გეოგრაფია
მდებარეობს გურიის დაბლობზე, მდინარე ლესისწყლის მარცხენა ნაპირზე, ზღვის დონიდან 75 მ., ლანჩხუთიდან 9 კმ., ჯურუყვეთიდან 1 კმ. სოფელში გადის ოზურგეთი-ლანჩხუთის საავტომობილო გზა.
ისტორია
სოფლის ტერიტორია დასახლებულია წინაფეოდალური ხანიდან. 1960-იანი წლებში სოფელში აღმოჩნდა კირქვის ბლოკები, კერამიკის, კრამიტის და ადამიანის ძვლების ფრაგმენტები. მათ შორის იყო ქვა წარწერით „ქრისტე შეიწყალე იოანე ბერი“. წარწერა შესრულებულია კუთხოვანი ასომთავრულით, რომელშიც ნუსხურიც ურევია. ამ ადგილას იდგა X-XI სს. ეკლესია თავისი სამაროვნით.
სქოლიო
კატეგორია:ლანჩხუთის მუნიციპალიტეტის სოფლები
სურაკაევო
სურაკაევო (Сураҡай; Суракаево) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 5 ადამიანი. რაიონულ ცენტრ ერმოლაევოდან დაშორებულია 32 კილომეტრით. უახლოესი რკინიგზის სადგურია ერმოლაევო, რომელიც დაშორებულია 32 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (100%).
სქოლიო
კატეგორია:კუიურგაზის რაიონის სოფლები
გვიანის ზეგანი
thumb|right|[[რორაიმა (მთა)|რორაიმა ვენესუელის, ბრაზილიისა და გაიანის საზღვარზე]] thumb|right|გვიანის მთიანეთი რუკაზე გვიანის ზეგანი — ერთ-ერთი იმ სამი ქმნილებიდან, რომლებიც შექმნა სამხრეთამერიკულმა ფილამ. 1,7 მილიარდი წლის წინ კამბრიამდელმა გეოლოგიურმა ცვლილებებმა ჩამოაყალიბეს სამხრეთ ამერიკის ჩრდილოეთი ნაწილი. ქედის უმაღლეს მწვერვალს ეწოდება გვიანის მაღალმთიანეთი, სადაც მდებარეობს შთამბეჭდავი და იდუმალებით მოცული ტეპუის მთები. გვიანის ზეგანზე ასევე მდებარეობს ჩანჩქერები: ანხელი, კაიტეური და კუკენანი.
კლდეების ქიმიური შემადგენლობის გამო მათ მომწვანო ფერი აქვთ, კლდეები ძირათადად არის შემდეგი ტიპის: ქვიშაქვა, კვარციტი, თიხაფიქალი, კონგლომერატი და გაბრო.
სქოლიო
კატეგორია:სამხრეთ ამერიკის გეოლოგია კატეგორია:სამხრეთ ამერიკის გეოგრაფია კატეგორია:ბრაზილიის გეოგრაფია კატეგორია:ვენესუელის გეოგრაფია კატეგორია:გაიანის გეოგრაფია კატეგორია:სურინამის გეოგრაფია
გიორგი გედევანიშვილი
გიორგი კონსტანტინეს ძე გედევანიშვილი (დ. 3 მარტი, 1883, თბილისი, — გ. 15 მაისი, 1957, იქვე) — ქართველი ინჟინერი, მეცნიერი ლითონთა ტექნოლოგიების დარგში. საქართველოს მეცნიერებათა აკადემიის წევრ-კორესპონდენტი (1944), პროფესორი (1932), საქართველოს მეცნიერებისა და ტექნიკის დამსახურებული მოღვაწე (1943).
ბიოგრაფია
დაიბადა რუსეთის იმპერიის არმიის პოდპოლკოვნიკის ოჯახში. მისი და-ძმები იყვნენ ოფიცერები ალექსანდრე, იოსებ, ნიკოლოზ გედევანიშვილები, პუბლიცისტი ანასტასია გედევანიშვილი. 1901 წლიდან გიორგი გედევანიშვილიც სამხედრო სამსახურში იყო. მსახურობდა სხვადასხვა საარტილერიო დანაყოფში, შემდეგ, როგორც სამხედრო ინჟინერი — თბილისის საოლქო არსენალის სახელოსნოებში. 1912 წელს დაამთავრა პეტერბურგის საარტილერიო აკადემია. ჰქონდა კაპიტნის წოდება. 1918-1919 წლებში იყო თბილისის არსენალის სახელოსნოების უფროსი. 1918 წელსვე აირჩიეს საქართველოს ტექნიკური საზოგადოების თავმჯდომარედ. 1919-1920 წლებში საინჟინრო კვალიფიკაციის ამაღლების მიზნით იმყოფებოდა იტალიაში, გერმანიაში, საფრანგეთსა და დიდ ბრიტანეთში.
1923-1925 გიორგი გედევანიშვილი წლებში იყო მექანიკურ-საარტილერიო ქარხნის ტექნიკური დირექტორი, 1925 წელს — საქართველოს ლითონტრესტის მთავარი ინჟინერი. 1923 წლიდან მიიწვიეს თბილისის სახელმწიფო უნივერსიტეტის ახლადშექმნილ პოლიტექნიკურ ფაკულტეტზე ლითონთა მექანიკური ტექნოლოგიის კურსის წასაკითხად. 1928 წლიდან იყო საქართველოს პოლიტექნიკური ინსტიტუტის ელექტრო-მექანიკური ფაკულტეტის დეკანი, 1930 წლიდან — ლითონთა ტექნოლოგიის კათედრის გამგე. 1944 წელს გედევანიშვილი მონაწილეობდა ლითონისა და სამთო საქმის ინსტიტუტის (ამჟამად სსიპ ფერდინანდ თავაძის სახელობის მეტალურგიისა და მასალათმცოდნეობის სამეცნიერო ინსტიტუტი) ჩამოყალიბებაში. ამავე ინსტიტუტში 1945 წლიდან გარდაცვალებამდე ხელმძღვანელობდა ლითონთა დამუშავების სამეცნიერო-კვლევით ლაბორატორიას და პარალელურად, 1949—1952 წლებში, იყო დირექტორის მოადგილე სამეცნიერო ნაწილში. 1951-1955 წლებში იყო საქართველოს მეცნიერებათა აკადემიის ტექნიკურ მეცნიერებათა განყოფილების თავმჯდომარე და ბიუროს წევრი.
გედევანიშვილი იყო უმაღლესი ტექნიკური განათლების ერთ-ერთი ფუძემდებელი საქართველოში. მონაწილეობდა ქართული ტექნიკური ტერმინოლოგიის შექმნაში. არის მრავალი სამეცნიერო ნაშრომისა და სახელმძღვანელოს ავტორი. მისი შრომები ეხება ლითონთა ჭრის თეორიასა და ტექნოლოგიას, მათი წნევით დამუშავებისა და შედუღების პროცესთა საკითხებს (მ.შ., „ლითონების მექანიკური ტექნოლოგია“, 1925; „ლითონის წნევით დამუშავება“, 1938; „შედუღება“, 1948). მიღებული აქვს სახელმწიფო ჯილდოები, მ.შ., რუსეთის იმპერიის წმ. სტანისლავის II ხარისხის ორდენი, საბჭოთა პერიოდში — ლენინის ორდენი.
რესურსები ინტერნეტში
კატეგორია:დაბადებული 3 მარტი კატეგორია:დაბადებული 1883 კატეგორია:გარდაცვლილი 15 მაისი კატეგორია:გარდაცვლილი 1957 კატეგორია:თბილისში დაბადებულები კატეგორია:რუსეთის იმპერიის ოფიცრები კატეგორია:ქართველი ინჟინრები კატეგორია:ლენინის ორდენის კავალრები კატეგორია:წმინდა სტანისლავის II ხარისხის ორდენის კავალრები კატეგორია:საქართველოს მეცნიერებათა ეროვნული აკადემიის წევრ-კორესპონდენტები კატეგორია:საქართველოს მეცნიერების დამსახურებული მოღვაწეები
ლესოთოს ეროვნული საკალათბურთო ნაკრები
ლესოთოს ეროვნული საკალათბურთო ნაკრები საერთაშორისო საკალათბურთო შეჯიბრებებში წარმოადგენს ლესოთოს. ნაკრებს არასდროს უთამაშია ოლიმპიადასა და მსოფლიო ჩემპიონატზე. ლესოთოს არასდროს უთამაშია აფრობასკეტზე.
რესურსები ინტერნეტში
კატეგორია:ლესოთოს კალათბურთი კატეგორია:ლესოთოს ეროვნული სპორტული ნაკრებები კატეგორია:ეროვნული საკალათბურთო ნაკრებები
ზემო რენეს ეკლესია
ზემო რენეს ეკლესია – ეკლესია კასპის მუნიციპალიტეტის სოფელ სოფელ ზემო რენეს სამხრეთით, 1,5 კილომეტრზე, სასაფლაოზე. თარიღდება ფეოდალური ხანით.
ბურსა (მრავალმნიშვნელოვანი)
საკუთარი სახელი ბურსა შეიძლება აღნიშნავდეს:
ზემო რენეს ეკლესია
ეკლესია დარბაზულია (სიგანე 4,4 მ), ნაგებია ზედაპირმოსწორებული ქვიშაქვით. ძალიან დაზიანებულია. შემორჩენილია მხოლოდ აღმოსავლეთ ნაწილი, ხოლო დასავლეთ ნაწილის გეგმის კონტური არ გაირჩევა. ნახევარწრიული აფსიდის ღერძზე გაჭრილია შიგნიდან თაღოვანი სარკმელი. მის ორივე მხარეს სწორკუთხა ნიშებია.
ლიტერატურა
კატეგორია:კასპის მუნიციპალიტეტის ტაძრები
ბერნველდი (უისკონსინის სოფელი)
ბერნველდი (Barneveld) — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 1 231ადამიანს შეადგენდა, სიმჭიდროვე 245.0 კაცი/კმ². ფართობი 5,02 კმ².
გეოგრაფია
აშშ-ის ბიუროს აღწერის მონაცემებით, სოფლის ფართობი 5,02 კმ²-ს შეადგენდა. აქედან ხმელეთს ფართობის მთლიანი ნაწილი უჭირავს.
სქოლიო
კატეგორია:აიოვის ოლქის დასახლებები
ბურ-საფაგა
ბურ-საფაგა (سفاجا) — ქალაქი ეგვიპტეში, წითელი ზღვის მუჰაფაზაში. 94 კილომეტრით არის დაცილებული წითელი ზღვის მუჰაფაზის ადმინისტრაციულ ცენტრს — ჰურგადას. ქალაქს გასასვლელი აქვს წითელ ზღვაზე და წარმოადგენს მცირე საპორტო პუნქტს. ზღვის მეშვეობით უკავშირდება საუდის არაბეთსა და იორდანიას.
გალერეა
<Gallery> Image:Port Safaga 01.jpg|ბურ-საფაგას პანორამა Image:Kalawy Magic Life 01 2008.JPG| </Gallery>
რესურსები ინტერნეტში
კატეგორია:ეგვიპტის ქალაქები კატეგორია:წითელი ზღვის მუჰაფაზა კატეგორია:ეგვიპტის ტურიზმი
ტატიანა ზატულოვსკაია
ტატიანა ზატულოვსკაია (დ.  8 დეკემბერი, 1935, ბაქო — გ. 2 ივლისი, 2017) — საბჭოთა და რუსი მოჭადრაკე. საერთაშორისო დიდოსტატი (1976), სსრ კავშირის 1962 წლის ჩემპიონი. საბჭოთა კავშირის სპორტის დამსახურებული ოსტატი (1967). ინჟინერ-გეოლოგი. შედეგები სსრ კავშირის პირველობებზე:
ქალთა საჭადრაკო ოლიმპიადების ორგზის გამარჯვებული (1963,1966, 16,5 ქულა 19-დან. +15=3-1.). გარდა ორი ოლიმპიური ოქროს მედლისა მოპოვებული აქვს მცირე ოქროსა და ვერცხლის მედლები თავის დაფაზე პირველი და მეორე ადგილების დაკავებისათვის.
წარმატებით გამოდიოდა მთელ რიგ საერთაშორისო ტურნირებში:
სქოლიო
კატეგორია:რუსი მოჭადრაკეები კატეგორია:ჭადრაკის დიდოსტატები ქალთა შორის კატეგორია:დაბადებული 8 დეკემბერი კატეგორია:დაბადებული 1935 კატეგორია:გარდაცვლილი 2 ივლისი კატეგორია:გარდაცვლილი 2017
ბრუნერი
ახალი ზელანდიის სხვა თვალწარმტაც ადგილებთან შედარებით, ტბას საკმაოდ ცოტა მნახველი ჰყავდა, თუმცა ბოლო წლებში იზრდება თევზაობის მოყვარულ ტურისტთა რიცხვი.
ტბას სახელი ეწოდა XIX საუკუნის ინგლისელი მკვლევრის — თომას ბრუნერის პატივსაცემად. მაორული სახელწოდებაა კოტუკა მოანა, რაც „ყანჩების ზღვას“ ნიშნავს.
1976 წლისთვის, ბრუნერის აუზის 20 % სასოფლო-სამეურნეო მიზნებისთვის იქნა ათვისებული, დასახლება მოანას მაცხოვრებელთა რაოდენობამ კი 84-ს მიაღწია.
სქოლიო
კატეგორია:ახალი ზელანდიის ტბები
A-მხარე და B-მხარე
A-მხარე და B-მხარე როგორც წესი, ეწოდება ე. წ. „7-დიუმიან გრამფირფიტებს“, რომლებიც სინგლების სახით გამოიცემოდა 1950-იანი წლებიდან. ტერმინი აღნიშნავს ისეთ სიმღერას, რომელიც გამოდის სინგლზე, მაგრამ არ წარმოადგენს სინგლის მთავარ კომპოზიციას (ანუ ისეთ კომპოზიციას, რომელიც არ არის ჩაშვებული როტაციაში). მიუხედავად იმისა, რომ დღეს სინგლების უმეტესობა კომპაქტ-დისკებზე გამოიცემა, ნებისმიერ დამატებით სიმღერას მაინც უწოდებენ B-მხარეს.
სქოლიო
კატეგორია:სინგლები
Polyrhachis peregrina
Polyrhachis peregrina — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ხარისთვალა მეგრული
ხარისთვალა მეგრული, ხოჯისთოლი — ქართული აბორიგენული ვარდისფერყურძნიანი სასუფრე ვაზის ჯიში სამეგრელოდან.
წარსულში იგი მაღლარების სახით ყოფილა გავრცელებული სამეგრელოს მთისპირა რაიონებში და მის მოსავალს ადგილობრივი მოსახლეობა ძირითადად სასუფრე ყურძნად იყენებდა. სოკოვანი დაავადებებისა და ფილოქსერას გავრცელების შემდეგ ხარისთვალა თითქმის გადაშენდა და ამჟამად ძალიან მცირე რაოდენობითაა შემორჩენილი მარტვილისა და აბაშის სოფლებში.
ბოტანიკური აღწერა
ზრდასრული ფოთოლი საშუალო ან საშუალოზე დიდია, ოდნავ განივოვალური ან სიგრძივო-ვალური ფორმის, გვხვდება მომრგვალო მოყვანილობის ფოთლებიც. ხუთნაკვთიანია, ფოთლის ქვედა მხარე ქეჩისებრია, მთავარი ძარღვები დაფარულია მონაცრისფრო შებუსვით. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, საშუალო სიკუმსის. მარცვალი მსხვილია, მომრგვალო, მუქი ვარდისფერი, სქელკანიანი, ცვილისებრი ფიფქით ოდნავ დაფარული. რბილობი ხორციანი და წვნიანია. ხარისთვალა სრულ სიმწიფეში ნოემბრის პირველი რიცხვებიდან შედის.
ლიტერატურა
კატეგორია:სამეგრელოს ვაზის ჯიშები კატეგორია:ვაზის ვარდისფერყურძნიანი სასუფრე ქართული ჯიშები
დროუნ-მეტალი
დროუნ-მეტალი (ცნობილი ასევე როგორც დროუნ-დუმი და პაუერ-ემბიენტი ) — მძიმე მეტალის ექსტრემალური ქვეჟანრი, რომელშიც შეზავებულია დუმ მეტალის ნელი ტემპი და სიმძიმე დროუნ-მუსიკის ხანგრძლივ ტონებთან. ზოგჯერ დროუნ-მეტალი ასოცირდება ხოლმე პოსტ-მეტალთან და ავანგარდულ მეტალთან. დროუნ-მეტალის ერთ-ერთ პიონერ ჯგუფად ითვლება Sunn O))).
მახასიათებლები
ჩვეულებრივ, ელექტრო გიტარაზე შესრულება მოიცავს ძლიერ რევებრაციას ან ხმის უკუკავშირს. ვოკალი, თუ სიმღერაში არის საერთოდ, გროულინგით ან სქრიმინგით სრულდება. ამ ჟანრის სიმღერები, როგორც წესი, განიცდიან რიტმისა ან რითმის ნაკლებობას და ძალიან გრძელებია. რომანების ავტორმა ჯონ ურეიმ დროუნ-მეტალის მოსმენა შეადარა ინდური რაგის მოსმენას მიწისძვრის ეპიცენტრში. იგი ასევე აღნიშნავს, რომ ძნელი წარმოსადგენია უფრო მძიმე და უფრო ნელი მუსიკის არსებობა. იან ტამლირი დროუნ-მეტალის თავისებურებათა აღწერისას მიუთითებს „მდგრადი ინფრაბგერის გრუხუნზე საბ-ბასიდან — ე.წ. წითელ ხმაურზე“.
სქოლიო
კატეგორია:მძიმე მეტალის ჟანრები
Doommetal
თოიძეანთ კოშკი
300px|მინი თოიძეანთ კოშკი – კოშკი კასპის მუნიციპალიტეტის სოფელ ზემო ჩოჩეთის თოიძეანთ უბანში. თარიღდება XIV-XV საუკუნეებით. დაზიანებულია, ზედა ნაწილი ჩამონგრეულია.